รายงานความรับผิดชอบของคณะกรรมการบริษัทต่อรายงานทางการเงิน

งบการเงินของบริษัท ธนูลักษณ์ จำกัด (มหาชน) ได้จัดทำขึ้นภายใต้นโยบายของคณะกรรมการบริษัท
ซึ่งกำหนดให้ปฏิบัติตามหลักการบัญชีที่รับรองทั่วไป
และบันทึกบัญชีด้วยความระมัดระวังประกอบกับการใช้ดุลยพินิจในการประมาณการในการจัดทำงบการเงิน
เพื่อให้สะท้อนผลการดำเนินงานที่เป็นจริงของบริษัท

คณะกรรมการบริษัทตระหนักถึงความสำคัญในด้านคุณภาพของงบการเงิน
ด้วยการให้มีสอบทานข้อมูลทางการเงิน
และจัดให้มีการเปิดเผยข้อมูลที่สำคัญเพิ่มเติมอย่างเพียงพอในหมายเหตุประกอบงบการเงิน
มีคำอธิบายและการวิเคราะห์ เพื่อประโยชน์ของผู้ถือหุ้นและผู้ลงทุนทั่วไปในการใช้งบการเงิน

ในการนี้ คณะกรรมการบริษัทได้แต่งตั้งคณะกรรมการตรวจสอบ
ซึ่งประกอบด้วยกรรมการที่เป็นอิสระและไม่เป็นผู้บริหารเป็นผู้ดูแลเกี่ยวกับคุณภาพของรายงานทางการเงินโดยตรง
ความเห็นของคณะกรรมการตรวจสอบได้ปรากฏในรายงานของคณะกรรมการตรวจสอบ
ซึ่งแสดงไว้ในรายงานประจำปีนี้แล้ว

จากโครงสร้างการบริหารและระบบการควบคุมภายในดังกล่าว
ตลอดจนผลการตรวจสอบของผู้สอบบัญชีรับอนุญาต
ทำให้คณะกรรมการบริษัทเชื่อได้ว่างบการเงินของบริษัท ธนูลักษณ์ จำกัด (มหาชน) ณ วันที่ 31
ธันวาคม 2549 ได้แสดงฐานะการเงิน ผลการดำเนินงาน และกระแสเงินสด
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

นายบุณยสิทธิ์ โชควัฒนา นางวารินทร์ ลีลานุวัฒน์

ประธานกรรมการบริษัท ประธานกรรมการบริหารและผู้จัดการ

12. ฐานะการเงินและผลการดำเนินงาน

12.1 งบการเงิน

12.1.1 รายงานการสอบบัญชีโดยสรุป (ทางบัญชี)

ปี 2547 โดยผู้สอบบัญชีรับอนุญาต คือ นายชัยกรณ์ อุ่นปิติพงษา ผู้สอบบัญชีรับอนุญาตเลขทะเบียน
3196 แห่งสำนักงาน ดร.วิรัช แอนด์ แอสโซซิเอทส์

ผู้สอบบัญชีได้ให้ความเห็นในรายงานการตรวจสอบงบการเงินแบบมีเงื่อนไข
ตามที่บริษัทไม่สามารถเปิดเผยข้อมูลผลการดำเนินงานจำแนกตามส่วนงานทางภูมิศาสตร์ได้
เนื่องจากผู้บริหารเห็นว่าการเปิดเผยข้อมูลดังกล่าวมีผลกระทบต่อการบริหารและการประกอบกิจการของบริษัท
ซึ่งการไม่เปิดเผยดังกล่าวเป็นการไม่ปฏิบัติตามมาตรฐานการบัญชี ฉบับที่ 24
เรื่องการเสนอข้อมูลทางการเงินจำแนกตามส่วนงาน

ปี 2548 – ปี 2549 โดยผู้สอบบัญชีรับอนุญาต คือ นายชัยกรณ์ อุ่นปิติพงษา
ผู้สอบบัญชีรับอนุญาตเลขทะเบียน 3196 แห่งสำนักงาน ดร.วิรัช แอนด์ แอสโซซิเอทส์

ผู้สอบบัญชีได้ให้ความเห็นในรายงานการตรวจสอบงบการเงินแบบไม่มีเงื่อนไข โดยให้ความเห็นว่า
งบการเงินแสดงฐานะการเงิน ณ วันที่ 31 ธันวาคม 2549 และ 2548 ผลการดำเนินงาน
การเปลี่ยนแปลงส่วนของผู้ถือหุ้น และกระแสเงินสด สำหรับปีสิ้นสุดวันเดียวกันของแต่ละปีของบริษัทฯ
และบริษัทย่อย และเฉพาะของบริษัท โดยถูกต้องตามที่ควร
ในสาระสำคัญตามหลักการบัญชีที่รับรองทั่วไป

……………………………………………………………………………………..

12.1.2 สรุปนโยบายการบัญชีที่สำคัญ

1. การบันทึกรับรู้รายได้และค่าใช้จ่าย

บริษัทรับรู้รายได้จากการขายและต้นทุนขายของสินค้าเมื่อมีการส่งมอบสินค้าให้ลูกค้าเรียบร้อยแล้ว

บริษัทรับรู้รายได้อื่น และค่าใช้จ่าย ตามเกณฑ์คงค้าง

2. เงินลงทุนในบริษัทย่อย

เงินลงทุนในบริษัทย่อย หมายถึง บริษัทที่บริษัทใหญ่ในกลุ่มบริษัทมีสิทธิออกเสียง
ทั้งทางตรงและทางอ้อมเกินกว่ากึ่งหนึ่งของสิทธิในการออกเสียงทั้งหมดหรือมีอำนาจในการควบคุมนโยบายการเงินและการดำเนินงานของบริษัทย่อย
เงินลงทุนในบริษัทย่อยแสดงตามวิธีส่วนได้เสีย

3. เงินลงทุนในหลักทรัพย์

เงินลงทุนในกองทุนเปิดถือเป็นหลักทรัพย์เพื่อค้าแสดงด้วยราคายุติธรรม
บริษัทรับรู้การเปลี่ยนแปลงมูลค่าเงินลงทุนเป็นรายการกำไรหรือขาดทุนในงบกำไรขาดทุน

เงินลงทุนในหลักทรัพย์เผื่อขายแสดงด้วยราคายุติธรรม
บริษัทรับรู้การเปลี่ยนแปลงมูลค่าเงินลงทุนเป็นรายการแยกต่างหากในส่วนของผู้ถือหุ้น
และจะบันทึกในงบกำไรขาดทุน เมื่อบริษัทได้จำหน่ายเงินลงทุนนั้น

เงินลงทุนที่เป็นเงินลงทุนทั่วไป
แสดงด้วยราคาทุนหลังหักค่าเผื่อผลขาดทุนจากการด้อยค่าของเงินลงทุน

เงินลงทุนในตราสารหนี้เป็นเงินลงทุนประเภทที่จะถือจนครบกำหนด แสดงตามราคาทุนตัดจำหน่าย

ต้นทุนของเงินลงทุนในหลักทรัพย์ที่จำหน่ายในระหว่างปี คำนวณโดยใช้วิธีถัวเฉลี่ย

4. ค่าเผื่อหนี้สงสัยจะสูญ

บริษัทพิจารณาตั้งค่าเผื่อหนี้สงสัยจะสูญ ตามจำนวนที่คาดว่าจะเรียกเก็บไม่ได้
โดยประมาณขึ้นจากประสบการณ์ในอดีต หนี้สูญที่เกิดขึ้นในระหว่างปี ตัดเป็นค่าใช้จ่ายทันทีที่เกิดขึ้น

5. ค่าเผื่อจากการรับคืนสินค้า

บริษัทพิจารณาตั้งค่าเผื่อการรับคืนสินค้า โดยพิจารณาจากประสบการณ์ในอดีต

6. สินค้าคงเหลือ

สินค้าสำเร็จรูปและวัตถุดิบคงเหลือ
แสดงในราคาทุนหรือมูลค่าสุทธิที่จะได้รับแล้วแต่ราคาใดจะต่ำกว่า ราคาทุนคำนวณโดยวิธีถัวเฉลี่ย

สินค้าระหว่างผลิตแสดงในราคาทุนวัตถุดิบถัวเฉลี่ย รวมค่าแรงงานและค่าใช้จ่ายในการผลิต

7. ที่ดิน อาคารและอุปกรณ์

ที่ดิน อาคารและอุปกรณ์ แสดงในราคาทุนหักด้วยค่าเสื่อมราคาสะสมของสินทรัพย์
บริษัทคำนวณค่าเสื่อมราคา สำหรับสินทรัพย์ถาวรทุกประเภท ยกเว้นที่ดิน
โดยวิธีเส้นตรงตามอายุการใช้งาน ซึ่งประมาณไว้ดังนี้

อาคารและสิ่งปลูกสร้าง 20 ปี

เครื่องจักร 5 – 10 ปี

คอมพิวเตอร์และอุปกรณ์คอมพิวเตอร์ที่ซื้อมาหลังวันที่ 30 มกราคม 2545 3 ปี

สินทรัพย์ถาวรอื่นๆ 5 – 10 ปี

ที่ดิน อาคารและอุปกรณ์ในงบการเงินรวมแสดงโดยรวมสินทรัพย์ของบริษัทย่อย
ได้ปรับปรุงให้เป็นมูลค่ายุติธรรม ณ วันซื้อธุรกิจ ซึ่งประเมินราคาโดยผู้ประเมินอิสระ
ส่วนเกินจากการประเมินราคาที่เพิ่มขึ้น
คำนวณค่าเสื่อมราคาตามอายุการให้ประโยชน์ที่เหลืออยู่ของสินทรัพย์

8. สินทรัพย์ไม่มีตัวตน

สินทรัพย์ไม่มีตัวตน หมายถึง ค่าโปรแกรมคอมพิวเตอร์ที่ใช้ในการดำเนินงานของบริษัท
สินทรัพย์ที่ไม่มีตัวตนดังกล่าว ตัดจำหน่ายตามวิธีเส้นตรงตามอายุการใช้งานโดยประมาณ 5- 10 ปี

9. สิทธิการเช่า

สิทธิการเช่าแสดงในราคาทุนหักด้วยค่าตัดจำหน่ายสะสมโดยตัดจ่ายตามอายุสัญญาเช่า

10. ค่าความนิยมติดลบ

ค่าความนิยมติดลบที่เกิดขึ้น
บริษัทรับรู้เป็นรายได้โดยวิธีเส้นตรงตามอายุการให้ประโยชน์ที่เหลืออยู่ของสินทรัพย์เสื่อมสภาพที่ระบุได้โดยประมาณ
10 ปี

11.. สัญญาเช่าการดำเนินงาน

สัญญาเช่าซึ่งความเสี่ยงและประโยชน์ส่วนใหญ่จากการเป็นเจ้าของทรัพย์สินยังคงอยู่กับผู้ให้เช่า
บันทึกเป็นสัญญาเช่าการดำเนินงาน
ค่าเช่าที่เกิดขึ้นจากสัญญาเช่าดังกล่าวรับรู้เป็นค่าใช้จ่ายในงบกำไรขาดทุนตามอายุของสัญญาเช่า

12. รายการบัญชีที่เป็นเงินตราต่างประเทศ

รายการบัญชีที่เป็นเงินตราต่างประเทศได้บันทึกเป็นเงินบาท โดยใช้อัตราแลกเปลี่ยน ณ
วันที่เกิดรายการ สินทรัพย์และหนี้สินที่เป็นเงินตราต่างประเทศที่มียอดคงเหลือ ณ วันที่ในงบดุล
ได้บันทึกไว้เป็นเงินบาท โดยใช้อัตราแลกเปลี่ยน ณ วันที่ในงบดุล
เว้นแต่รายการที่ได้ตกลงอัตราแลกเปลี่ยนล่วงหน้ากับธนาคารไว้
จะบันทึกรายการดังกล่าวให้เป็นไปตามมูลค่ายุติธรรม
ผลกำไรหรือขาดทุนจากอัตราแลกเปลี่ยนได้บันทึกเป็นรายได้หรือรายจ่ายในแต่ละปี

13. กิจการที่เกี่ยวข้องกัน

กิจการที่มีผู้บริหาร ผู้ถือหุ้นรายใหญ่ หรือผู้ที่เกี่ยวข้องกับบุคคลดังกล่าวบางส่วนร่วมกัน
ไม่ว่าทางตรงหรือทางอ้อม ถือเป็นกิจการที่เกี่ยวข้องกัน

14. กำไรต่อหุ้นขั้นพื้นฐาน

กำไรต่อหุ้นขั้นพื้นฐาน
คำนวณโดยการหารกำไรสุทธิประจำปีด้วยจำนวนหุ้นสามัญถัวเฉลี่ยถ่วงน้ำหนักที่ถือโดยบุคคลภายนอกในระหว่างปี

15. เงินสดและรายการเทียบเท่าเงินสด

เพื่อวัตถุประสงค์ในการจัดทำงบกระแสเงินสด เงินสดและรายการเทียบเท่าเงินสด
ประกอบด้วยเงินสดในมือ และเงินฝากสถาบันการเงินซึ่งถึงกำหนดในระยะเวลาไม่เกิน 3 เดือน
และปราศจากภาระผูกพัน

16. การใช้ประมาณการทางบัญชี

ในการจัดทำงบการเงินให้เป็นไปตามหลักการบัญชีที่รับรองทั่วไป
ฝ่ายบริหารต้องใช้การประมาณและตั้งข้อสมมติฐานหลายประการ
ซึ่งจะมีผลกระทบต่อจำนวนเงินที่เกี่ยวกับรายได้ ค่าใช้จ่าย สินทรัพย์และหนี้สิน
รวมทั้งการเปิดเผยข้อมูลเกี่ยวกับสินทรัพย์และหนี้สินที่อาจจะเกิดขึ้น
ผลที่เกิดขึ้นจริงอาจมีความแตกต่างไปจากจำนวนที่ประมาณไว้

12.1.2 ตารางสรุปงบการเงิน

บริษัท ธนูลักษณ์ จำกัด (มหาชน) และบริษัทย่อย

งบดุล

ณ 31 ธันวาคม

สินทรัพย์

[TABLE]

บริษัท ธนูลักษณ์ จำกัด (มหาชน) และบริษัทย่อย

งบดุล

ณ 31 ธันวาคม

หนี้สินและส่วนของผู้ถือหุ้น

[TABLE]

บริษัท ธนูลักษณ์ จำกัด (มหาชน) และบริษัทย่อย

งบกำไรขาดทุน

สำหรับปี สิ้นสุดวันที่ 31 ธันวาคม

[TABLE]

  * % ต้นทุนขาย/รายได้จากการขาย

บริษัท ธนูลักษณ์ จำกัด (มหาชน) และบริษัทย่อย

งบกระแสเงินสด

สำหรับปี สิ้นสุดวันที่ 31 ธันวาคม

[TABLE]

12.1.3 อัตราส่วนทางการเงิน

บริษัท ธนูลักษณ์ จำกัด (มหาชน) และบริษัทย่อย

อัตราส่วนทางการเงิน

+------------------------------------+-----------+---------+---------+
| รายการ                             |           | 2549    | 2548    |
+------------------------------------+-----------+---------+---------+
| อัตราส่วนสภาพคล่อง                    |           |         |         |
+------------------------------------+-----------+---------+---------+
| อัตราส่วนสภาพคล่อง (เท่า)              |           | 3.75    | 3.40    |
+------------------------------------+-----------+---------+---------+
| อัตราส่วนสภาพคล่องหมุนเร็ว (เท่า)        |           | 2.54    | 2.34    |
+------------------------------------+-----------+---------+---------+
| อัตราส่วนสภาพคล่องกระแสเงินสด (เท่า)    |           | 0.90    | 0.96    |
+------------------------------------+-----------+---------+---------+
| อัตราส่วนหมุนเวียนลูกหนี้การค้า (เท่า)      |           | 5.84    | 6.25    |
+------------------------------------+-----------+---------+---------+
| ระยะเวลาเก็บหนี้เฉลี่ย (วัน)             |           | 62      | 58      |
+------------------------------------+-----------+---------+---------+
| อัตราส่วนหมุนเวียนสินค้าคงเหลือ (เท่า)     |           | 17.30   | 19.38   |
+------------------------------------+-----------+---------+---------+
| ระยะเวลาขายสินค้าเฉลี่ย (วัน)           |           | 21      | 19      |
+------------------------------------+-----------+---------+---------+
| อัตราส่วนหมุนเวียนเจ้าหนี้ (เท่า)          |           | 9.69    | 10.15   |
+------------------------------------+-----------+---------+---------+
| ระยะเวลาชำระหนี้ (วัน)                |           | 37      | 35      |
+------------------------------------+-----------+---------+---------+
| Cash Cycle (วัน)                    |           | 46      | 42      |
+------------------------------------+-----------+---------+---------+
| อัต                                 |           |         |         |
| ราส่วนแสดงความสามารถในการหากำไร (%) |           |         |         |
+------------------------------------+-----------+---------+---------+
| อัตรากำไรขั้นต้น                       |           | 26.77   | 28.10   |
+------------------------------------+-----------+---------+---------+
| อัตรากำไรจากการดำเนินงาน             |           | 5.12    | 8.14    |
+------------------------------------+-----------+---------+---------+
| อัตรากำไรอื่น                         |           | 6.53    | 4.85    |
+------------------------------------+-----------+---------+---------+
| อัตราส่วนเงินสดต่อการทำกำไร            |           | 237.76  | 151.79  |
+------------------------------------+-----------+---------+---------+
| อัตรากำไรสุทธิ                        |           | 10.29   | 10.95   |
+------------------------------------+-----------+---------+---------+
| อัตราผลตอบแทนผู้ถือหุ้น                  |           | 10.57   | 12.20   |
+------------------------------------+-----------+---------+---------+
| อัตราส่วนแสดงประสิทธิภาพในการดำเนินงาน  |           |         |         |
+------------------------------------+-----------+---------+---------+
| อัตราผลตอบแทนจากสินทรัพย์ (%)          |           | 9.29    | 10.65   |
+------------------------------------+-----------+---------+---------+
| อัตราผลตอบแทนจากสินทรัพย์ถาวร (%)      |           | 60.99   | 63.82   |
+------------------------------------+-----------+---------+---------+
| อัตราการหมุนของสินทรัพย์ (เท่า)          |           | 0.90    | 0.97    |
+------------------------------------+-----------+---------+---------+
| อัตราส่วนวิเคราะห์นโยบายทางการเงิน      |           |         |         |
+------------------------------------+-----------+---------+---------+
| อัตราส่วนหนี้สินต่อส่วนของผู้ถือหุ้น (เท่า)     |           | 0.12    | 0.14    |
+------------------------------------+-----------+---------+---------+
| อัตราส่วนความสามารถชำระดอกเบี้ย (เท่า)  |           | 93      | 64      |
|                                    |           | ,818.46 | ,720.93 |
+------------------------------------+-----------+---------+---------+
| อัตราส่วนความสามารถชำระภาระผูกพัน      |           |         |         |
| (เท่า)                              |           |         |         |
+------------------------------------+-----------+---------+---------+
| (cash basis)                       |           | 1.09    | 1.25    |
+------------------------------------+-----------+---------+---------+
| อัตราการจ่ายเงินปันผล (%)              |           | *47.71  | 49.21   |
+------------------------------------+-----------+---------+---------+

* ที่ประชุมคณะกรรมการบริษัท มีมติให้จ่ายเงินปันผลหุ้นละ 1.0 บาท
และนำเสนอต่อที่ประชุมสามัญผู้ถือหุ้น ซึ่งกำหนดให้มีขึ้นในวันที่ 23 เมษายน 2550

12.2 คำอธิบายและการวิเคราะห์ฐานะการเงินและผลการดำเนินงาน

12.2.1 ผลการดำเนินงานในปีที่ผ่านมา

ภาพรวมของการดำเนินงานในปีที่ผ่านมา

ผลการดำเนินงานของบริษัทในปี 2549 อยู่ในเกณฑ์ที่น่าพอใจ ซึ่งใกล้เคียงกับปี 2548
แม้ว่าได้รับผลกระทบจากภาวะเศรษฐกิจของไทย และประเทศคู่ค้าชะลอตัวลง ค่าเงินบาทแข็งค่าขึ้น
แต่บริษัทยังมีความสามารถในการทำกำไรที่ดี กระแสเงินสดจากการดำเนินงาน
สินทรัพย์รวมและส่วนของผู้ถือหุ้นที่เพิ่มขึ้น เนื่องจากการดำเนินงานมีประสิทธิภาพ

ในปีที่ผ่านมาบริษัทได้เพิ่มความเข้มข้นกับการบริหารจัดการความเสี่ยง
จึงทำให้เห็นความสำคัญในการพัฒนาบุคลากรมากยิ่งขึ้น
ปัจจุบันองค์การไม่ได้แข่งขันกันด้วยประสิทธิภาพในการบริหารจัดการงานปฏิบัติการเพียงอย่างเดียว
แต่ยังมุ่งเน้นการแข่งขันเชิงกลยุทธ์มากยิ่งขึ้น ดังนั้นการผลักดันให้บุคลากรมีศักยภาพเพิ่มขึ้น
จึงเป็นกลไกที่สำคัญในการช่วยขับเคลื่อนกลยุทธ์ขององค์การ
บริษัทจึงได้จัดทำระบบการประเมินผลการปฏิบัติงาน (Performance Management System)
เพื่อนำไปสู่การสร้างระบบการพัฒนาศักยภาพของบุคลากรขององค์การต่อไป

ในการวิเคราะห์ฐานะการเงินและผลการดำเนินงานของบริษัท
บริษัทใช้งบการเงินรวมในการวิเคราะห์เปรียบเทียบ ในปี 2549 บริษัทมีรายได้จากการขาย
2,279.62 ล้านบาท ลดลง 45.47 ล้านบาท หรือ 1.96% มีกำไรสุทธิ 251.52 ล้านบาท ลดลง
16.74 ล้านบาท หรือ 6.24% สินทรัพย์รวม 2,737.59 ล้านบาท เพิ่มขึ้น 59.63 ล้านบาท หรือ
2.23% มีการเปลี่ยนแปลงที่สำคัญดังนี้

รายได้จากการขาย

ในปี 2549 บริษัทมีรายได้จากการขาย 2,279.62 ล้านบาท ปี 2548 จำนวน 2,325.09
ล้านบาท ลดลง 45.47 ล้านบาท หรือ 1.96% เนื่องจากรายได้จากการส่งออกลดลง 69.81
ล้านบาท ตามที่ค่าเงินบาทแข็ง และเศรษฐกิจประเทศคู่ค้าชะลอตัว
ในขณะที่ยอดขายในประเทศเพิ่มขึ้น 24.34 ล้านบาท

รายได้อื่น

ปี 2549 บริษัทมีรายได้อื่น 159.59 ล้านบาท ปี 2548 จำนวน 118.77 ล้านบาท เพิ่มขึ้น 40.82
ล้านบาท หรือ 34.37% มาจากดอกเบี้ยรับ เพิ่มขึ้น 12.73 ล้านบาท
กำไรจากการกลับรายการขาดทุนจากการด้อยค่า เพิ่มขึ้น 10.12 ล้านบาท รายได้อื่นเพิ่มขึ้น 9.33
ล้านบาท เงินปันผลรับเพิ่มขึ้น 8.78 ล้านบาท

ต้นทุนขายและกำไรขั้นต้น

ปี 2549 บริษัทมีต้นทุนขาย ต่อรายได้จากการขายอัตราร้อยละ 73.23 เปรียบเทียบกับอัตราร้อยละ
71.90 ในปี 2548 เพิ่มขึ้น อัตราร้อยละ 1.33 ของรายได้จากการขาย
เนื่องจากรายได้จากการขายลดลง ในขณะที่ค่าใช้จ่ายคงที่บางส่วนไม่สามารถลดได้

ค่าใช้จ่ายในการขายและการบริหาร

ปี 2549 บริษัทมีค่าใช้จ่ายในการขายและบริหาร 407.0 ล้านบาท ปี 2548 จำนวน 383.05
ล้านบาท เพิ่มขึ้น 23.96 ล้านบาท หรือ 6.25% ส่วนใหญ่เป็นค่าใช้จ่ายเกี่ยวกับพนักงาน
เพื่อรองรับการแข่งขันในอนาคตค่าใช้จ่ายส่งเสริมการขาย
และค่าใช้จ่ายจากการขยายช่องทางการจำหน่าย

ภาษีเงินได้

ปี 2549 ภาษีเงินได้นิติบุคคลจำนวน 17.42 ล้านบาท ปี 2548 จำนวน 29.24 ล้านบาท ลดลง
11.82 ล้านบาท หรือ 40.41% ส่วนหนึ่งมาจากกำไรที่ลดลง
อีกส่วนหนึ่งเป็นรายการปรับปรุงเพื่อการคำนวณภาษีเงินได้ตามประมวลรัษฎากร
ในเรื่องสิทธิประโยชน์ทางภาษีเงินได้นิติบุคคลจากบัตรส่งเสริมการลงทุน
(ดูได้จากหมายเหตุประกอบงบการเงินข้อ 21) มีดังนี้

  1. ได้รับยกเว้นภาษีเงินได้นิติบุคคล ได้แก่ บัตรส่งเสริมเลขที่ 1396/2543 (หมดอายุวันที่ 31
  กรกฎาคม 2551) เลขที่ 1329 (1)/2544 (หมดอายุวันที่ 31 มกราคม 2554)

2.  ได้รับลดหย่อนภาษีเงินได้นิติบุคคล อัตราร้อยละ 50 ของอัตราปกติ ได้แก่บัตรส่งเสริมเลขที่

  1286/2536, 7028/2537, 1515/อ./2544

กำไรสุทธิ

ปี 2549 บริษัทมีกำไรสุทธิ 251.52 ล้านบาท ปี 2548 จำนวน 268.26 ล้านบาท ลดลง 16.74
ล้านบาท หรือ 6.24% เนื่องจากรายได้จากการขายลดลง
ในขณะที่ค่าใช้จ่ายคงที่บางส่วนไม่สามารถลดได้ บริษัทมีอัตรากำไรสุทธิ 10.29% ใกล้เคียงกับ ปี
2548 ซึ่งอยู่ที่ 10.95% อัตราผลตอบแทนผู้ถือหุ้น ปี 2549 เท่ากับ 10.57% ปี 2548 เท่ากับ
12.20% อัตราผลตอบแทนจากสินทรัพย์ ปี 2549 เท่ากับ 9.29% ปี 2548 เท่ากับ 10.65%
อัตราผลตอบแทนจากสินทรัพย์ถาวร ปี 2549 เท่ากับ 60.99% ปี 2548 เท่ากับ 63.82%

อัตราผลตอบแทนต่อหุ้น

บริษัทมีนโยบายการจ่ายเงินปันผลให้แก่ผู้ถือหุ้น ในอัตราหุ้นละ 0.20 บาท
แต่ทั้งนี้ขึ้นอยู่กับผลการดำเนินงาน และภาวะเศรษฐกิจเป็นหลัก ในปี 2549 บริษัทมีกำไรสุทธิ
251.52 ล้านบาท กำไรต่อหุ้น 2.10 บาท ตามมติที่ประชุมคณะกรรมการบริษัทครั้งที่ 1/2550
เมื่อวันที่ 22 กุมภาพันธ์. 2550 เห็นชอบให้จ่ายเงินปันผลในอัตราหุ้นละ 1 บาท จำนวน 120
ล้านหุ้น เป็นเงิน 120.0 ล้านบาท โดยจ่ายจากกิจการ BOI โครงการกบินทร์บุรี 3
บัตรส่งเสริมเลขที่ 1329 (1) / 2544 จำนวน 42.0 ล้านบาท และโครงการลำพูน 2
บัตรส่งเสริม เลขที่ 1396/2543 จำนวน 78.0 ล้านบาท กำหนดจ่ายในวันที่ 18 พฤษภาคม 2550
ซึ่งจะนำเสนอเพื่อขออนุมัติจากที่ประชุมสามัญผู้ถือหุ้น ในวันที่ 23 เมษายน 2550 ดังนั้นปี 2549
บริษัทจะมีอัตราการจ่ายเงินปันผลเท่ากับ 47.71% ในปี 2548
บริษัทมีอัตราการจ่ายเงินปันผลเท่ากับ 49.21%

2.  ฐานะการเงิน

บริษัทมีสินทรัพย์รวมในปี 2549 จำนวน 2,737.59 ล้านบาท ปี 2548 จำนวน 2,677.96
ล้านบาท เพิ่มขึ้น 59.63 ล้านบาท หรือ 2.23% เป็นการเพิ่มขึ้นของสินทรัพย์หมุนเวียน 36.13
ล้านบาท และสินทรัพย์ไม่หมุนเวียน 23.5 ล้านบาท สินทรัพย์ส่วนใหญ่ประกอบด้วย เงินสด
และรายการเทียบเท่าเงินสด 10.50% ลูกหนี้การค้า 12.46% สินค้าคงเหลือ 11.18%
เงินลงทุนระยะยาว 40.77% ที่ดิน อาคาร และอุปกรณ์ 18.10%

สินทรัพย์หมุนเวียน

สินทรัพย์หมุนเวียน ปี 2549 จำนวน 1,122.99 ล้านบาท ปี 2548 จำนวน 1,086.86 ล้านบาท
เพิ่มขึ้น 36.13 ล้านบาท หรือ 3.32% ส่วนใหญ่มาจากการลงทุนในเงินลงทุนชั่วคราวเพิ่มขึ้น

เงินสดและรายการเทียบเท่าเงินสด

ปี 2549 บริษัทมีเงินสดและรายการเทียบเท่าเงินสด 287.54 ล้านบาท ปี 2548 จำนวน 345.47
ล้านบาท ลดลง 57.93 ล้านบาท ตามที่บริษัทมีกระแสเงินสดไหลเข้าจากการดำเนินงานเพิ่มขึ้น
บริษัทจึงนำเงินไปฝากสถาบันการเงิน ลงทุนในหลักทรัพย์และตราสารหนี้เพิ่มขึ้น
เพื่อให้ได้ผลตอบแทนที่ดีขึ้น และสนับสนุนธุรกิจหลักของบริษัท

ซึ้อสินทรัพย์ถาวรเพื่อเพิ่มประสิทธิภาพการผลิตและการจัดการ และจ่ายเงินปันผลให้แก่ผู้ถือหุ้น

ลูกหนี้การค้า

ปี 2549 บริษัทมีลูกหนี้การค้าสุทธิ 341.20 ล้านบาท ในปี 2548 จำนวน 381.17 ล้านบาท ลดลง
39.97 ล้านบาท หรือ 10.49% เนื่องจากยอดขายที่ลดลงในช่วงปลายปี
และการตั้งค่าเผื่อการรับคืนสินค้าเพิ่มขึ้น

สินค้าคงเหลือ

ในปี 2549 บริษัทมีสินค้าคงเหลือ 305.94 ล้านบาท ในปี 2548 จำนวน 299.68 ล้านบาท
เพิ่มขึ้น 6.26 ล้านบาท หรือ 2.09% เนื่องจากส่วนหนึ่งเป็นสินค้าที่เตรียมไว้เพื่อส่งออกในช่วงต้นปี
และเพื่อรองรับฤดูกาลที่จะมาถึง อีกส่วนหนึ่งเป็นสินค้ารับคืนที่ได้รับผลกระทบจากภาวะเศรษฐกิจ
ซึ่งจะดำเนินการขายต่อไป

เงินลงทุนในหลักทรัพย์

ในปี 2549 เงินลงทุนในหลักทรัพย์สุทธิ 1,116.06 ล้านบาท ปี 2548 จำนวน 1,067.18
ล้านบาท เพิ่มขึ้น 48.88 ล้านบาท หรือ 4.58% เนื่องจากมีการลงทุนในหลักทรัพย์เผื่อขายเพิ่มขึ้น
60.05 ล้านบาท เงินลงทุนทั่วไปในกิจการเกี่ยวข้องกันเพิ่มขึ้น 7.2 ล้านบาท ตราสารหนี้เพิ่มขึ้น
10.0 ล้านบาท ซึ่งเป็นการลงทุนใน SUPPLY CHAIN
และในกิจการที่มีผลประกอบการดีให้ผลตอบแทนดี ในระหว่างปีมีการขายหลักทรัพย์ในราคาขาย
0.45 ล้านบาท ขาดทุนจากการขายหลักทรัพย์ 0.65 ล้านบาท
นอกจากนี้บริษัทได้รับรู้ผลขาดทุนที่ยังไม่เกิดขึ้นจากการเปลี่ยนแปลงมูลค่าของเงินลงทุน
ตามมาตรฐานการบัญชีฉบับที่ 40 จำนวน 37.0 ล้านบาท และบริษัทรับรู้ผลขาดทุนจากการด้อยค่า
ตามมาตรฐานการบัญชีฉบับที่ 36 จำนวน 2.19 ล้านบาท
กำไรจากการกลับรายการขาดทุนจากการด้อยค่า 11.92 ล้านบาท

ที่ดิน อาคาร และอุปกรณ์สุทธิ

ปี 2549 บริษัทมีที่ดิน อาคาร และอุปกรณ์สุทธิ 495.40 ล้านบาท ปี 2548 จำนวน 520.82
ล้านบาท ลดลง 25.42 ล้านบาท หรือ 4.88% เนื่องจากการตัดค่าเสื่อมราคาสินทรัพย์จำนวน
71.11 ล้านบาท ลงทุนในเครื่องจักร คอมพิวเตอร์ และอื่น ๆ 46.77 ล้านบาท
จำหน่ายเครื่องจักร คอมพิวเตอร์ และอื่นๆ ที่ไม่ได้ใช้งานแล้วออกจากบัญชีในราคาขาย 3.20
ล้านบาท มีกำไรจากการขายสินทรัพย์ถาวร 2.13 ล้านบาท

หนี้สินรวม

ปี 2549 บริษัทมีหนี้สินรวม 300.0 ล้านบาท ปี 2548 จำนวน 320.28 ล้านบาท ลดลง 20.28
ล้านบาท หรือ 6.33% ส่วนใหญ่มาจากการลดลงของภาษีเงินได้ค้างจ่าย หนี้สินหมุนเวียนอื่น
เงินเบิกเกินบัญชี และเงินกู้ยืมระยะสั้นจากสถาบันการเงิน

ส่วนของผู้ถือหุ้น

ปี 2549 บริษัทมีส่วนของผู้ถือหุ้น 2,437.59 ล้านบาท ประกอบด้วยส่วนของผู้ถือหุ้นส่วนน้อย 16.20
ล้านบาท ส่วนของบริษัท 2,421.39 ล้านบาท ซึ่งเพิ่มขึ้นจากปี 2548 จำนวน 82.52 ล้านบาท
หรือ 3.53% มาจากผลการดำเนินงานปี 2549 จำนวน 251.52 ล้านบาท กำไรที่ยังไม่เกิดขึ้น
จากการเปลี่ยนแปลงมูลค่าของเงินลงทุนลดลง 37.0 ล้านบาท และจ่ายเงินปันผลแก่ผู้ถือหุ้น
สำหรับผลการดำเนินงานปี 2548 จำนวน 132.0 ล้านบาท

บริษัทมีมูลค่าหุ้นตามบัญชี ณ สิ้นปี 2549 เท่ากับ 20.18 บาทต่อหุ้น เพิ่มขึ้นจากปี 2548 0.69
บาทต่อหุ้น หรือ 3.54%

3.  คุณภาพของสินทรัพย์

เงินลงทุนในหลักทรัพย์

บริษัทได้ลงทุนระยะยาวในหุ้นสามัญของบริษัทที่จดทะเบียนในตลาดหลักทรัพย์ฯ
และนอกตลาดหลักทรัพย์ฯ รวมทั้งการลงทุนในตราสารหนี้เป็นจำนวนสุทธิ 1,116.06 ล้านบาท
เป็นการลงทุนในหลักทรัพย์ของกิจการที่เกี่ยวข้องกัน 1,009.41 ล้านบาท กิจการอื่น 70.65
ล้านบาท ในตราสารหนี้ 36.0 ล้านบาท

ตามที่บริษัทได้ปฏิบัติตามมาตรฐานการบัญชีฉบับที่ 40
เรื่องการบัญชีสำหรับเงินลงทุนในตราสารหนี้และตราสารทุน ทำให้บริษัทมีกำไรที่ยังไม่เกิดขึ้น
จากการเปลี่ยนแปลงมูลค่าของเงินลงทุนในตลาดหลักทรัพย์ฯ อยู่ในส่วนของผู้ถือหุ้น จำนวน 589.85
ล้านบาท ลดลงจากปี 2548 จำนวน 37.0 ล้านบาท
และจากการปฏิบัติตามมาตรฐานการบัญชีฉบับที่36เรื่องการด้อยค่าของสินทรัพย์
เงินลงทุนที่ไม่ได้จดทะเบียนในตลาดหลักทรัพย์ฯ มีการด้อยค่าในปี 2549 จำนวน 2.19 ล้านบาท
ลดลงจากปี 2548 จำนวน 3.37 ล้านบาท ในขณะเดียวกัน
มีกำไรจากการกลับรายการขาดทุนจากการด้อยค่า 11.92 ล้านบาท เพิ่มขึ้นจากปี 2548 จำนวน
10.12 ล้านบาท

ในปี 2549 บริษัทได้รับผลตอบแทนจากการลงทุนในอัตราที่สูงกว่า อัตราดอกเบี้ยเงินฝากประจำ
และประโยชน์จากการเป็น Supply Chain

ที่ดิน อาคาร และอุปกรณ์

ในปัจจุบันมีมูลค่าราคาตลาดสูงกว่ามูลค่าที่ปรากฏในงบการเงินซึ่งเป็นราคาทุนหลังหักค่าเสื่อมราคาสะสม
สำหรับเครื่องจักรส่วนใหญ่ เป็นเครื่องจักรที่มีประสิทธิภาพในการผลิต
เนื่องจากมีการซื้อเครื่องจักรใหม่ทดแทนเครื่องจักรเก่าที่ชำรุดหรือล้าสมัย
และมีการบำรุงรักษาอย่างสม่ำเสมอ เครื่องจักรที่ไม่ได้ใช้ประโยชน์แล้ว
บริษัทจะดำเนินการจำหน่ายออกจากบัญชี

ลูกหนี้การค้า

บริษัทมีลูกหนี้การค้าก่อนการหักค่าเผื่อหนี้สงสัยจะสูญ และค่าเผื่อจากการรับคืนสินค้า จำนวน
374.37 ล้านบาท เป็นลูกหนี้การค้ากิจการที่เกี่ยวข้องกัน 231.38 ล้านบาท หรือ 61.81%
ลูกหนี้การค้าอื่น 142.99 ล้านบาท หรือ 38.19% ในส่วนของลูกหนี้การค้ากิจการที่เกี่ยวข้องกัน
มีหนี้ที่เกินกำหนดชำระรวม 12.26 ล้านบาท หรือ 3.27% ของลูกหนี้การค้ารวม
แบ่งเป็นหนี้ที่เกินกำหนดชำระไม่เกิน 3 เดือน 8.8 ล้านบาท มากกว่า 3 ถึง 6 เดือน 2.5
ล้านบาท มากกว่า 12 เดือนขึ้นไป 0.96 ล้านบาท บริษัทได้ตั้งค่าเผื่อหนี้สงสัยจะสูญ
สำหรับลูกหนี้การค้ากิจการที่เกี่ยวข้องกัน 1.43 ล้านบาท และค่าเผื่อจากการรับคืนสินค้า 31.0
ล้านบาท สำหรับลูกหนี้การค้าอื่น มีหนี้ที่เกินกำหนดชำระรวม 74.03 ล้านบาท หรือ 19.77%
ของลูกหนี้การค้ารวม แบ่งเป็นหนี้ที่เกินกำหนดชำระไม่เกิน 3 เดือน 66.95 ล้านบาท มากกว่า 3
ถึง 6 เดือน 6.07 ล้านบาท มากกว่า 6 ถึง 12 เดือน 1.0 ล้านบาท
บริษัทได้ตั้งค่าเผื่อหนี้สงสัยจะสูญ สำหรับลูกหนี้การค้าอื่น 0.74 ล้านบาท อย่างไรก็ตาม
ลูกหนี้การค้าของบริษัทส่วนใหญ่เป็นลูกค้าชั้นดี
บริษัทจะมีการตรวจสอบสถานภาพของลูกค้ารายใหม่ก่อนจะเริ่มทำธุรกิจ มีระบบการติดตามทวงถาม
จึงคาดว่าจะสามารถเรียกเก็บหนี้ได้ทั้งหมด

12.2.4 สภาพคล่อง

กระแสเงินสด

ในปี 2549 บริษัทมีกระแสเงินสดสุทธิลดลง 57.93 ล้านบาท
ทั้งนี้บริษัทได้เงินสดจากกิจกรรมดำเนินงาน 277.53 ล้านบาท ใช้ไปในกิจกรรมลงทุน 196.76
ล้านบาท และกิจกรรมจัดหาเงิน 138.70 ล้านบาท

กิจกรรมการลงทุนที่สำคัญคือ นำเงินไปฝากสถาบันการเงินเพิ่มขึ้น 112.0 ล้านบาท
ลงทุนในหลักทรัพย์ และตราสารหนี้เพิ่มขึ้น 77.25 ล้านบาท ลงทุนในสินทรัพย์ถาวร 46.77
ล้านบาท

กิจกรรมจัดหาเงินที่สำคัญคือ การจ่ายเงินปันผล ให้แก่ผู้ถือหุ้น 134.88 ล้านบาท

ในขณะที่ปี 2548 บริษัทมีกระแสเงินสดสุทธิเพิ่มขึ้น 101.48 ล้านบาท
ซึ่งบริษัทได้มาจากกิจกรรมดำเนินงาน 287.29 ล้านบาท ใช้ไปในกิจกรรมลงทุน 76.43 ล้านบาท
และกิจกรรมจัดหาเงิน 109.37 ล้านบาท

  ------------------------------------------ --------- --------- ---------
  ความเหมาะสมของโครงสร้างเงินทุน                                    

                                             2549      2548      2547

  อัตราส่วนหนี้สินต่อส่วนของผู้ถือหุ้น (เท่า)             0.12      0.14      0.13
  ------------------------------------------ --------- --------- ---------

จากอัตราส่วนข้างต้น บริษัทมีส่วนของผู้ถือหุ้นมากกว่าหนี้สิน
นั่นหมายความว่าบริษัทมีโอกาสในการขยายธุรกิจโดยการก่อหนี้ได้อีกมาก

  ------------------------------------------ --------- --------- ---------
  ความเพียงพอของสภาพคล่อง                                          

                                             2549      2548      2547

  อัตราส่วนสภาพคล่อง (เท่า)                      3.75      3.40      3.30

  อัตราส่วนสภาพคล่องหมุนเร็ว (เท่า)                2.54      2.34      2.05

  อัตราส่วนสภาพคล่องกระแสเงินสด (เท่า)            0.90      0.96      0.55

  เงินสดเพิ่มจากการดำเนินงาน (ล้านบาท)            277.53    287.29    140.11
  ------------------------------------------ --------- --------- ---------

จากอัตราส่วนสภาพคล่องและเงินสดเพิ่มจากการดำเนินงาน ที่ไหลเข้ามาอย่างต่อเนื่อง
แสดงให้เห็นว่า บริษัทมีสภาพคล่องทางการเงินสูง
บริษัทจึงมีนโยบายที่จะนำเงินบางส่วนที่เหลืออยู่ไปลงทุน ในหลักทรัพย์ที่

จดทะเบียนในตลาดหลักทรัพย์ฯ หรือกองทุนเปิดที่มีการประกอบธุรกิจที่มั่นคง ให้ผลตอบแทนที่ดี
นอกจากนี้ยังมีนโยบายที่จะชำระค่าวัตถุดิบให้แก่คู่ค้าเร็วขึ้นอีกด้วย

  ------------------------------------------ --------- --------- --------
  วงจรการหมุนของเงินสด                                             

                                             2549      2548      2547

  ระยะเวลาขายสินค้าเฉลี่ย (วัน)                   21        19        17

  ระยะเวลาเก็บหนี้เฉลี่ย (วัน)                     62        58        50

  ระยะเวลาชำระหนี้เฉลี่ย (วัน)                    37        35        35

  วงจรการหมุนของเงินสด (วัน)                    46        42        32
  ------------------------------------------ --------- --------- --------

บริษัทมีวงจรการหมุนของเงินสดยาวกว่าปี 2548 มาจากสาเหตุหลัก 2 ประการคือ
ประการแรกภาวะเศรษฐกิจของไทยและประเทศคู่ค้าชะลอตัวลง ค่าเงินบาทแข็งค่าขึ้น
ทำให้การขายช้าลง ประการที่สอง การเปลี่ยนแปลงเงื่อนไขทางการค้าของลูกค้าบางราย
ทำให้ระยะเวลาเก็บหนี้เฉลี่ยยาวขึ้น
แต่อย่างไรก็ตามบริษัทยังคงมีนโยบายในการบริหารเงินทุนหมุนเวียน ให้มีประสิทธิภาพสูงสุด
มิให้จมอยู่ในลูกหนี้ และสินค้าคงคลังมากเกินไป

จากโครงสร้างเงินทุนที่แข็งแกร่ง และกระแสเงินสดจากการดำเนินงานที่ไหลเข้าอย่างต่อเนื่อง
ทำให้ฝ่ายจัดการมั่นใจในความสามารถ ในการแข่งขันและการเจริญเติบโตอย่างยั่งยืน

12.3 ค่าตอบแทนของผู้สอบบัญชี

12.3.1 ค่าตอบแทนจากการสอบบัญชี (audit fee)

บริษัทและบริษัทย่อยจ่ายค่าตอบแทนการสอบบัญชี ให้แก่

- ผู้สอบบัญชีของบริษัท ในรอบปีบัญชีที่ผ่านมา มีจำนวนเงินรวม 0 บาท

- สำนักงานสอบบัญชีที่ผู้สอบบัญชีสังกัด บุคคลหรือกิจการที่เกี่ยวข้องกับผู้สอบบัญชีและสำนักงาน

สอบบัญชีที่ผู้สอบบัญชีสังกัด ในรอบปีบัญชี 2549 จำนวนเงิน 1,040,000 บาท ปี 2548 จำนวนเงิน

961,000 บาท

12.3.2 ค่าบริการอื่น (non-audit fee)

บริษัทและบริษัทย่อยจ่ายค่าตอบแทนของงานบริการอื่น ซึ่งได้แก่
การตรวจสอบการปฏิบัติตามสัญญาเกี่ยวกับการคำนวณค่าลิขสิทธิ์จ่าย
การตรวจสอบการปฏิบัติตามเงื่อนไขของบัตรส่งเสริมการลงทุน

ค่าสังเกตการณ์การทำลายสินค้า ได้แก่

  - ผู้สอบบัญชีของบริษัท ในรอบปีบัญชีที่ผ่านมามีจำนวนเงินรวม 0 บาท และจะต้องจ่ายใน

  อนาคตอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมามีจำนวนเงินรวม 0
  บาท

  - สำนักงานสอบบัญชีที่ผู้สอบบัญชีสังกัด
  บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีดังกล่าว ในรอบปีบัญชี 2549
  จำนวนเงินรวม 75,000 บาท ปี 2548 จำนวนเงิน 70,000 บาท
  และจะต้องจ่ายในอนาคตอันเกิดจากการตกลงที่ยังให้บริการไม่แล้วเสร็จ
  ในรอบปีบัญชีที่ผ่านมามีจำนวนเงินรวม 0 บาท